OpenLLM-France/wikimedia huggingface dataset:
# Keizer (Oregon)

Keizer és una població dels Estats Units a l'estat d'Oregon. Segons el cens del 2006 tenia 34.880 habitants.

## Demografia

Segons el cens del 2000, Keizer tenia 32.203 habitants, 12.110 habitatges, i 8.646 famílies. La densitat de població era de 1.719,7 habitants per km².
Dels 12.110 habitatges en un 35,6% hi vivien nens de menys de 18 anys, en un 55,8% hi vivien parelles casades, en un 11,2% dones solteres, i en un 28,6% no eren unitats familiars. En el 22,4% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,07.
Per edats la població es repartia de la següent manera: un 27,7% tenia menys de 18 anys, un 8,2% entre 18 i 24, un 30,1% entre 25 i 44, un 21,9% de 45 a 60 i un 12,2% 65 anys o més.
L'edat mediana era de 34 anys. Per cada 100 dones de 18 o més anys hi havia 91,2 homes.
La renda mediana per habitatge era de 45.052$ i la renda mediana per família de 49.977$. Els homes tenien una renda mediana de 37.138$ mentre que les dones 27.032$. La renda per capita de la població era de 20.119$. Aproximadament el 6,2% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Keizer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Keizer». American Fact Finder. Oficina del Cens dels Estats Units, 12-01-2010.
# Keizo Imai

Keizo Imai (Kyoto, 19 de novembre de 1950) és un futbolista japonès que disputà 29 partits amb la selecció japonesa.

## Enllaços externs

* National Football Teams
* Japan National Football Team Database
# Khauserre

Khauserre fou un faraó que va governar a algun lloc de l'antic Egipte però no es pot ubicar cronològicament. Pot correspondre a qualsevol de les dinasties entre la dinastia XIII i la dinastia XVII però el més probable és que sigui de la dinastia XIV.
El seu nom de regne o nesut-biti fou Khauserre i no se li coneix altra nom. Aquest nom apareix a algun escarabat, única prova de la seva existencia.

## Referències

* Petita ressenya a www.mcnbiografias.com
* Encyclopedia of Ancient Egypt. Per MobileReference
# Kionga

Quionga o Kionga és una illa i una petita vila de Moçambic a la província de Cabo Delgado, districte de Palma, a l'extrem nord del país, a la riba sud i a la desembocadura del riu Rovuma. La seva població actual és d'uns 3.000 habitants.
El 1886 Alemanya i Portugal van establir el riu Rovuma com a límit entre els dominis portuguesos de Moçambic i l'Àfrica Oriental Alemanya. El 1892 els alemanys van reclamar el territori entre el riu i el Cap Delgado, a uns 32 km al sud de la desembocadura del riu, i el 1894 la marina alemanya va ocupar Quionga que es va anomenar Kionga, així com la zona a l'entorn coneguda com a triangle de Kionga, amb una superfície d'uns 395 km². L'establiment alemany anomenat Kionga tenia vers el 1910 uns quatre mil habitants.
El 23 de febrer de 1916 Portugal va declarar la guerra a Alemanya a petició de la Gran Bretanya. En resposta Alemanya li va declarar la guerra el 9 de març. El 9 de juny, a la Conferència Econòmica dels Aliats, es va decidir que entre les condicions per la pau hi hauria el retorn a Portugal del triangle de Kionga. A la segona meitat del 1916 les tropes portugueses van ocupar la regió del triangle. Es van emetre segells de correus de Lourenço Marques sobrecarregats, que van estar breument en ús el 1916, però després hi van circular els de Moçambic, ja que el territori no es considerava una zona ocupada sinó "recuperada". Per això probablement fou incorporat als territoris de la Companyia de Niassa. El Tractat de Versalles el 1919 va reconèixer com a frontera de Moçambic amb l'Àfrica Oriental Alemanya el riu Rovuma, i la legitimitat de la incorporació del territori del triangle al Moçambic portuguès.

## Nota

* ↑ això ho indiquen els catàlegs i "The Stamp Atlas", però si fou part dels territoris de la Companyia de Niassa hauria d'haver utilitzat els seus segells
# La Calahorra

La Calahorra és un municipi de la província de Granada, Andalusia, de 39,51 km² amb una població de 813 habitants (2004) i una densitat de població de 20,58 hab/km².
# Koyuk

Koyuk és una població dels Estats Units a l'estat d'Alaska. Segons el cens del 2007 tenia 299 habitants.

## Demografia

Segons el cens del 2000, Koyuk tenia 297 habitants, 80 habitatges, i 59 famílies La densitat de població era de 24,2 habitants/km².
Dels 80 habitatges en un 53,8% hi vivien nens de menys de 18 anys, en un 35% hi vivien parelles casades, en un 18,8% dones solteres, i en un 26,3% no eren unitats familiars. En el 21,3% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,71 i el nombre mitjà de persones que vivien en cada família era de 4,31.
Per edats la població es repartia de la següent manera: un 41,8% tenia menys de 18 anys, un 8,8% entre 18 i 24, un 30% entre 25 i 44, un 16,5% de 45 a 60 i un 3% 65 anys o més.
L'edat mediana era de 25 anys. Per cada 100 dones hi havia 121,6 homes. Per cada 100 dones de 18 o més anys hi havia 127,6 homes.
La renda mediana per habitatge era de 30.417 $ i la renda mediana per família de 20.625 $. Els homes tenien una renda mediana de 25.625 $ mentre que les dones 11.563 $. La renda per capita de la població era de 8.736 $. Aproximadament el 29,3% de les famílies i el 28% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Koyuk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Koyuk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Koza Mostra

Koza Mostra és un grup de música rock creat a Tessalònica (Grècia) l'any 2011. Està compost per Ilias Kozas (veu), Alexis Àrkhontis (bateria), Stélios Siomos (guitarra), Dimitris Khristonis (baix elèctric), Khristos Kalaintzópulos (acordió) i Vassilis Nalbandis (trompeta). Combina els estils de rock, ska i punk amb música folk dels Balcans com rebétiko. També són coneguts per actuar en kilts o fustanel·la.
Van representar Grècia al Festival de la Cançó d'Eurovisió 2013 amb el cantautor Agàthonas Iakovidis. Amb la cançó Alcohol is Free («L'alcohol és gratuït») van arribar al sisè lloc a la final.

## Referències

* ↑ Escudero, Victor M. «Koza Mostra & Agathon rock the stage». 11 de maig de 2013. Eurovision.tv. [Consulta: 12 gener 2014].
* ↑ Roxburgh, Gordon. «Koza Mostra & Agathonas Iakovidis to represent Greece». European Broadcasting Union, 18-02-2013.
* ↑ Montebello, Edward. «Koza Mostra feat. Agathonas to represent Greece in Malmö. They finished with 152 points and 6th place in the Eurovision Song Contest.». esctoday.com, 18-02-2013.
# La Torreta (Alacant)

La Torreta és un barri d'Alacant, situat al nord-oest de la ciutat.
El barri, oficialment creat amb eixe nom el 2021, limita al nord-est amb el barri de Sant Agustí, a l'est i oest amb el Polígon de Sant Blai i al sud amb el barri de Joan Pau II.
La població del barri de la Torreta l'any 2022 era de 4.986 habitants segons el padró municipal d'Alacant.

## Història

Aquesta zona del municipi, pertanyent al Polígon de Sant Blai, va sol·licitar l'any 2017 esdevenir un nou barri de la ciutat i canviar la denominació de PAU-2 ('Pla d'Actuació Urbanística-2') que tenia fins aquell moment. Es va celebrar una consulta popular per triar el nom del barri i finalment, el 2021, es va aprovar la petició presentada pels veïns.
La denominació del barri correspon al topònim històric de la zona, que ja una foguera del barri va adoptar en el seu nom, la foguera de Sant Blai-La Torreta, a partir de l'existència d'una partida i finca amb eixe nom on se situava l'anomenada Casa de la Torreta.

## Referències

* 1 2 3 S.L, EDICIONES PLAZA. «Los barrios de Alicante: acuerdo para que el PAU 2 pase a llamarse La Torreta» (en castellà). [Consulta: 17 març 2023].
* ↑ «Estadísticas población de Alicante» (en castellà), 04-03-2015. Arxivat de l'original el 2022-05-16. [Consulta: 17 març 2023].
# La Torreta

«la Torreta» té aquests significats:
* La Torreta (Alps Marítims), municipi al departament dels Alps Marítims (regió de Provença, França)
* La Torreta (la Roca del Vallès), barri de la Roca del Vallès
* La Torreta de Cabardés, municipi del departament de l'Aude a la regió francesa d'Occitània
* La Torreta de Canals, barri de Canals (la Costera).
* La Torreta-Puntal de Navarrete, paratge natural municipal del municipi d'Altura (Alt Palància)
** La Torreta (Conca de Dalt), cim al municipi de Conca de Dalt (Pallars Jussà)
** La Torreta de Cadí, muntanya entre els municipis de Cava i la Vansa i Fórnols, a la comarca de l'Alt Urgell
** La Torreta de Montsià, muntanya i cim més elevat del massís del Montsià
** La Torreta de l'Orri, muntanya al terme municipal de Soriguera, a la comarca del Pallars Sobirà
** Torreta dels Quatre Batlles, muntanya entre els municipis de Castelló de Farfanya, les Avellanes i Santa Linya i Os de Balaguer (la Noguera)
** Torreta del Soldat, muntanya entre els municipis de les Valls de Valira, Lles de Cerdanya i la parròquia d'Escaldes-Engordany
** La Torreta (Elda), turó a Elda (Vinalopó Mitjà)
** La Torreta de Suterranya, muntanya al límit dels municipis de Tremp i Isona i Conca Dellà (Pallars Jussà)
** Cala de sa Torreta, platja de la costa nord-est del municipi de Maó (Menorca)
** Canal de la Torreta, canal del terme municipal de Conca de Dalt, a l'antic terme d'Hortoneda de la Conca (Pallars Jussà)
** Obaga de la Torreta, obaga del terme municipal de Conca de Dalt, a l'antic terme d'Hortoneda de la Conca (Pallars Jussà)
** Pic de la Torreta, muntanya pirinenca al Parc Nacional d'Aigüestortes i Estany de Sant Maurici (Alta Ribagorça)
** Serra de la Torreta, serra al municipi d'Os de Balaguer (Noguera)
** Serrat de la Torreta, serra del terme municipal de Conca de Dalt, del Pallars Jussà, dins de l'antic terme d'Hortoneda de la Conca
* Miscel·lània:
** La Torreta (Coma d'Orient), paratge del terme municipal de Conca de Dalt, a l'antic terme d'Hortoneda de la Conca, al Pallars Jussà
** La Torreta (Guàrdia de Noguera), paratge del municipi de Castell de Mur, al Pallars Jussà, a l'antic terme de Guàrdia de Tremp, en terres de la vila de Guàrdia de Noguera
** La Torreta (Roses), al municipi de Roses (Alt Empordà)
** La Torreta de Guardamar, antena de ràdio prop de Guardamar
** La Torreta d'Useu, a l'antic terme de Baén, a la comarca del Pallars Jussà, en el poble d'Useu
** Castell de la Torreta de Secardit, conjunt arquitectònic del poble de les Avellanes, al municipi de les Avellanes i Santa Linya (Noguera)
** Feixancs de la Torreta, feixà acinglerat del terme municipal de Conca de Dalt, al Pallars Jussà, en el territori de l'antic terme d'Hortoneda de la Conca
** Font de la Torreta, font de l'antic terme d'Hortoneda de la Conca, pertanyent a l'actual municipi de Conca de Dalt, al Pallars Jussà
** Túnel de la Torreta, túnel ferroviari a la línia de ferrocarril Barcelona – Reus- Mora la Nova
# La mirada de Ouka Leele

La mirada de Ouka Leele és una pel·lícula documental espanyola del 2009 dirigida per Rafael Gordon sobre la fotògrafa Ouka Leele rodat al llarg de cinc anys mentre pintava un mural a Ceutí.

## Sinopsi

Ouka Leele és una fotògrafa, pintora i dibuixat d'una personalitat magnètica que ha fusionat les tres facetes al llarg de la seva carrera amb estil únic i personal. Rafael Gordon investiga amb tots els recursos cinematogràfics en el seu procés de treball i mostra com treballa i sent la fotògrafa, Premi Nacional de Fotografia el 2005 i emblema de la movida madrileña. Dura 216 minuts i conté documents inèdits de quan era una nena i fotografies d'Ouka Leele amb la Fura dels Baus, Carlos Sánchez Pérez "Ceesepe", "El Hortelano" José Alfonso Morera, Sybilla o Radio Futura.

## Nominacions i premis

* Medalla del CEC al millor documental el 2009.
* Nominada al Goya al millor documental (2010)

## Referències

* ↑ "La mirada de Ouka Leele" a gara.naiz.eus, 25 de juny de 2010
* ↑ La mirada de Ouka Leele a Fotogramas
* ↑ "La mirada de Ouka Leele", un documental más allá de la vida de la artista, Público, 26 de novembre de 2009
* ↑ "Celda 211", ganadora de los premios de los escritores cinematográficos, La Información, 9 de febrer de 2010
* ↑ La mirada de Ouka Leele, al web dels Goya

## Bibliografia

* La mirada de Ouka Leele. Semblanza de una artista de su tiempo A: Interfilms, ISSN 2340-6690, Nº. 252 (JUN), 2010, pàg. 86

## Enllaços externs

* Tràiler a YouTube
* La mirada de Ouka Leele a filmin.es
# L'Almúnia de Sant Joan

L'Almúnia de Sant Joan (en aragonès L'Almunia de Sant Chuan, en castellà i oficialment, La Almunia de San Juan) és un municipi aragonès situat a la comarca del Cinca Mitjà. Com indica el seu nom, havia format part de la comanda hospitalera de Montsó, de la castellania d'Amposta.

## Agermanaments

* Agonac

## Referències

* ↑ Gran Enciclopèdia Catalana, GEC «Almúnia de Sant Joan». Enciclopedia.cat [Consulta: 22 juny 2014].
* ↑ «Gran Enciclopèdia Aragonesa, Almunia de San Juan». Arxivat de l'original el 2016-09-19. [Consulta: 2 setembre 2016].
# L'Hogar (la Torre de Fontaubella)

L'Hogar és una obra de la Torre de Fontaubella (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular bastit de maçoneria i obra, arrebossades i pintades, cobert per teulada a dues vessants, de planta baixa, pis i golfes. A la façana s'obren una porta i dues finestrelles a la planta baixa, dos balcons no sortits al pis i dues finestres a les golfes. És a destacar una bona porta dovellada amb la data de 1800 a la clau.

## Història

Antiga propietat privada destinada a habitatge. Després de la Guerra Civil l'edifici passà a propietat municipal que hi instal·là l'Hogar Rural del Frente de Juventudes i l'escola pública. Actualment és desafectat.

## Referències

* 1 2 «L'Hogar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «L'Hogar». Mapa de recursos culturals. Diputació de Tarragona.
# L'Homme au cerveau greffé

L'Homme au cerveau greffé (italià: L'uomo dal cervello trapiantato) és una pel·lícula de ciència-ficció del 1972 de coproducció franco-italo-germana escrita i dirigida per Jacques Doniol-Valcroze. Està basada llunyanament en una novel·la d'Alain Franck i Victor Vicas. Va participar en la selecció oficial del Festival Internacional de Cinema de Sant Sebastià 1972.

## Sinopsi

El professor Marcilly, sabent que està condemnat per una malaltia cardíaca, li ha trasplantat el seu cervell al cos d'un jove que ha patit accident de trànsit. Després d'haver reeixit l'operació, el nou personatge es pregunta quina era la vida d'aquell cos que ha pres.

## Repartiment

* Mathieu Carrière
* Nicoletta Machiavelli
* Marianne Eggerickx
* Michel Duchaussoy
* Jean-Pierre Aumont
* Martine Sarcey
* Benoît Allemane
* Monique Mélinand
* Andrée Tainsy
* Christian Duroc
* Pierre Santini

## Referències

* ↑ Roberto Chiti; Roberto Poppi; Enrico Lancia Dizionario del cinema italiano: I film. Gremese, 1991, 1996. ISBN 8876059350.
* ↑ Pel·lícules a la selecció de 1972 al web del Festival

## Bibliografia

* Michel Grisolia, Cinéma 72 (166). May 1972. p. 152.
* Marcel Martin, Écran 72 (7). July 1972. p. 74.
* Dominique Maillet, La Revue du cinéma (263-264). September 1972. p. 130.
# L'Histoire

L'Histoire és una revista mensual de divulgació científica especialitzada en Història, creada el 1978 per Michel Chodkiewicz i Michel Winock. Va ser editada als seus començaments per la Société d'éditions scientifiques i després per Sophia Publications.
La revista té com a objectiu publicar síntesis històriques, anàlisis sobre el món actual des de la perspectiva de la història, i treballs i debats en el si de la comunitat dels historiadors. El comitè de redacció està format per Pierre Assouline, Jacques Berlioz, Patrick Boucheron, Bruno Cabanes, Pierre Chuvin, Joël Cornette, Jean-Noël Jeanneney, Maurice Sartre, Annette Wieviorka i Michel Winock, entre d'altres. Dins el marc d'una gran expansió del coneixement històric cap al públic, L'Histoire edita cada estiu un atles històric, Atlas des Amériques (2012), Atlas de France (2013), Atlas des mondes Asiatiques (2014).
La revista ha rebut diverses crítiques. Per a l'historiador Gérard Noiriel, L'Histoire ha perdut el seu estatus de «revista d'elevat nivell» i remarca que «la majoria dels números són un informe directe de l'actualitat, i la postura normativa del periodisme intel·lectual s'ha imposat en detriment de la comprensió científica». L'associació Acrimed (Action critique Médias) considera que, igual que altres publicacions del grup al qual pertany, la revista manté un discurs liberal; segons un article, L'Histoire té una clara preferència per historiadors com François Furet i Stéphane Courtois, coneguts per les seves posicions antimarxistes i les tesis dels historiadors afins a aquesta ideologia, com Michel Vovelle o Albert Soboul, estan molt poc representades. Aquesta discriminació va comportar nul diàleg o debat a la revista, durant la presentació del llibre Le Livre noir du communisme : Crimes, terreur, répression el 1997, on el mateix editor va ser jutge i part, factor problemàtic des del punt de vista de la recerca científica.

## Referències i notes

* ↑ François Lebrun, Naissance de "l'Histoire", L'histoire n° 220, p. 7, avril 1998.
* ↑ A l'època, director de La Recherche
* ↑ Historiador i director literari el 1978 d'edicions Seuil.
* ↑ Gérard Noiriel, Les Fils maudits de la République, Paris, Fayard, 2005, p. 156.
* ↑ David Noël, « Quand L'Histoire célèbre les réformes libérales et le Traité constitutionnel européen », 16 novembre 2005.
* ↑ Matthieu Vincent, « Le magazine L'Histoire a trente ans : auto-célébration, pensée dominante et lois du marché », 21 juliol 2008.

## Enllaços externs

* Web oficial de L'Histoire
# La bella i la bèstia (pel·lícula de 1962)

La bella i la bèstia (títol original en anglès: Beauty and the Beast) és una pel·lícula estatunidenca dirigida per Edward L. Cahn, estrenada el 1962, adaptació del conte homònim de Jeanne-Marie Leprince de Beaumont. Aquesta pel·lícula ha estat doblada al català.

## Argument

Un bell príncep és víctima d'una maledicció transformant-lo en una horrible bèstia. Una princesa intenta ajudar-lo mentre que els enemics del príncep intenten prendre-li el seu tron.

## Repartiment

* Joyce Taylor: Althea
* Mark Damon: Eduardo
* Eduard Franz: Orsini
* Michael Pate: Bruno
* Merry Anders: Sybil
* Dayton Lummis: Roderick
* Walter Burke: Grimaldi
* Alexander Lockwood: home
* Meg Wyllie: dona
* Charles Wagenheim: Mario
* Herman Rudin: Pasquale
* Jon Silo: Benito

## Referències

* ↑ La bella i la bèstia
* ↑ «Beauty and the Beast (1963)» (en anglès). The New York Times.

## Vegeu també

* La bella i la bèstia, conte
* La bella i la bèstia (pel·lícula de 1946)
* La bella i la bèstia (pel·lícula de 1991)
* La bella i la bèstia (pel·lícula de 2017)
# Lakeith Stanfield

Lakeith Lee Stanfield (Sant Bernardino, 12 d'agost de 1991) és un actor, i raper estatunidenc. És més reconegut pels seus rols en pel·lícules com Selma, Snowden, Get Out, The Girl in the Spider's Web i per la seva actiació a sèrie de televisió Atlanta.

## Carrera

Stanfield va fer el seu debut al cinema amb la pel·lícula Short Term 12 (2013), per la qual va obtenir una nominació al premi Independent Spirit Award. En 2014 va aparèixer a la cinta de terror The Purge: Anarchy i a la pel·lícula basada en la vida de Martin Luther King Selma, encarnant a l'activista Jimmie Lee Jackson. En 2015, Stanfield va formar part de la pel·lícula Dopi i la cinta basada en la carrera de l'agrupació de hip-hop N.W.A Straight Outta Compton, on va interpretar el paper del raper Snoop Dogg.
En 2016 va aparèixer a la pel·lícula d'Oliver Stone Snowden i va començar a protagonitzar la sèrie de televisió Atlanta. En 2017 va formar part de l'elenc de l'aclamada cinta de terror Get Out i de la pel·lícula Death Note una adaptació del manga del mateix nom.
En 2018 va aparèixer a la pel·lícula de suspens The Girl in the Spider's Web, dirigida per Fede Álvarez i basada en la saga de novel·les policíacas "Millennium", de l'autor suec Stieg Larsson que interpreta a l'agent de la NSA Ed Needham.

## Vida personal

Stanfield està en una relació amb l'actriu Xosha Roquemore des d'agost del 2015. Al març del 2017 la parella va anunciar que estaven esperant a la seva primera filla, nascuda al juny d'aquest any.

## Filmografia
### Actor

Cinema :
| Any | Títol | Paper | Notes |
| 2008 | Short Term 12 | Mark | Curtmetratge |
| 2013 | Short Term 12 | Marcus | |
| 2014 | The Purge: Anarchy | Ghoul Face | |
| 2014 | The Fires, Howling | The Staying One | Curtmetratge |
| 2014 | Selma | Jimmie Lee Jackson | |
| 2015 | Dopi | Marquis | |
| 2015 | Straight Outta Compton | Snoop Dogg | |
| 2015 | King Ripple | King Ripple | Curtmetratge |
| 2015 | Tracks | Lawrence | Curtmetratge |
| 2015 | Milers Ahead | Junior | |
| 2015 | Memòria | Max | |
| 2016 | Hard World for Small Things | Sev | Curtmetratge |
| 2016 | Live Càrrec | Lewis | |
| 2016 | Snowden | Patrick Haynes | |
| 2017 | Crown Heights | Colin Warner | |
| 2017 | Get Out | Andre Hayworth / Logan King | |
| 2017 | The Incredible Jessica James | Damon | |
| 2017 | War Machine | Billy Col·le | |
| 2017 | Izzy Gets the F*ck Across Town | George | |
| 2017 | Death Note | L | |
| 2017 | Quest | Diego | |
| 2018 | Sorry to Bother You | Cassius "Cash" Green | |
| 2018 | Come Sunday | Reggie | |
| 2018 | The Girl in the Spider's Web | Ed Needham | |
| 2019 | Someone Great | Nate Davis | |
| 2019 | Uncut Gems | Demanny | |
| 2019 | Knives Out | Det. Elliot | |
| 2020 | The Photograph | | Postproducció |
| Per estrenar | Jesus Was My Homeboy | William O'Neal | Filmant |
Televisió :
| Any | Títol | Paper | Notes |
| 2016–2022 | Atlanta | Darius | 25 episodis |

## Referències

* ↑ «Lakeith Stanfield 24». Empire. [Consulta: 12 març 2018].
* ↑ «Universal/Blumhouse's 'Get Out' Now Grabbing A $30M+ Opening». Deadline.com. [Consulta: 27 febrer 2017].